Veiði á Skagaheiði Jón Garðar Vanar þig upplýsingar ? 894 8288 Veiði á Skagaheiði & gisting á Skagaströnd Frábært hús við tjaldsvæðið Hafið samband við Jón Jón Garðar Sveinsson getur gefið ykkur tilboð í veiði & gistingu . Jón Garðar þekkir Skagaheiði eins og puttann á sér og kemur aldrei fisklaus úr veiðitúr . Einnig leigir hann út húsin Stuðlaberg og Hólaberg en þau eru innflutt hús frá Victory Leisure Homes í Englandi . Veiði á Skagaheiði Skagaheiði er stórkostlegt land sem fáir þekkja , þar er töfrandi fegurð og heillandi möguleikar til útivistar . Landslagið er tiltölulega lágt , yfirleitt undir tvö hundruð metrum . Stórar klettaborgir breiða víða úr sér og í lægðum á milli þeirra eru veiðivötnin sem vart eiga sinn líka hér á landi . Silungs veiði á Skagaheiði Skagaheiði með sínum mörgu vötnum bíður uppá stórkostlegar veiði upplifanir árið um kring . Jón Garðar er einn af þeim sem stundað hefur heiðina á öllum árstímum og gjörþekkir aðstæður hvort heldur það er vetur , sumar , vor eða haust . Skotveiði á Skagaheiði Skotveiði á Skagaheiði hvort sem er rjúpa eða gæs er líka möguleiki og á haustin er hægt að fara í kombí veiði á silung og gæs ef menn eru spenntir fyrir því . Ýtið á myndirnar Miklu meira en veiðivötnin Skaginn er einn af útvörðum Íslands til norðurs og ber mörg einkenni þess . Gróðurfar á svæðinu ber víða vott hinna norðlægu slóða þar sem skiptast á gróðurlitlir malar ásar og gróðursælir dalir , hvilftir og lautir . Fjölbreytileiki gróðurtegunda er mikill , allt frá elftingum og skófum upp í fjalldrapa og hrís . Við ströndina eru brimsorfnir klettar og björg . Má þar nefna Króksbjarg , Kálfshamarsvík og Ketubjörg . Inni í landi eru veiðivötnin , mosagrónar klettaborgir , stórkostlegt útsýni til þriggja höfuðátta en í norður er eilífðarútsærinn . Fuglalíf á hinum víðáttumiklu heiðalöndum á Skaga , svo og á vötnum og tjörnum er mjög fjölskrúðugt og þar má finna fjölda fuglategunda . Þar verpa margar tegundir mó fugla , vaðfugla og spörfugla og auðvitað vaka ránfuglarnir síðan yfir og eiga sér sína laupa , óðul og veiðisvæði . Á góðviðrisdögum ómar Skaginn og Skagaheiðin af sam söng þessara íbúa náttúrunnar . Sagan og fortíðin eiga sér líka sína fulltrúa inni á heiðinni . Þar má finna rústir smá býla og selja . Slóðirnar að þeim eru orðnar grónar og einungis farnar af búfénaði og stöku ferðalangi en voru áður hluti þjóðleiða milli héraða . Sögurnar sem landið geymir eru fjölmargar af ferðum þeirra sem götuna tróðu , sigrum og ósigrum . Sumar hafa geymst og verið ritaðar , aðrar eru horfnar eins og þeir sem kotin byggðu . Bæði þjóðsögur og örnefni eiga sér samastað á Skaga . Sumar tengjast veiðivötnum og hafa kannski verið sagðar til skemmtunar og til að skapa spennu í tilveruna . Í Kambadal upp af Hrafndal er til dæmis lítil tjörn sem heitir Skrímslatjörn . Sagan hermir að þar búi ógurlegt skrímsli sem eigi sér undirgöng og geti líka komið upp í tjörn lengst úti á Skaga . Munnmæli segja frá því að nykur hafi verið í Torf dalsvatni og verið fólki varasamur . Sagnir eru til um loðsilung sem varð fólki að aldurtila á Kaldrana . Ekki má nefna þjóðsögur á Skaga án þess að minnast á tröll konuna Kólku sem réri á steinnökkva sínum frá Höfnum og svalg allt vatn úr Kólku tjörn , með öllum kvikindum sem í því voru , eftir að hafa róið að landi í óveðri með báta tvo í togi . Veðurfar á Skaga ber öll einkenni hinna norðlægu slóða . Snögg veðrabrigði geta orðið og góðviðrisdagur breyst með stuttum fyrirvara í storm með regni eða snjókomu eftir árstíðum . Köld þokan læðist stöku sinnum inn með norðanáttinni en fer oft ekki fjarri sjó . Allt þetta verður sá sem fer um Skagann og heiðina að skoða og virða því náttúran getur verið óvægin ef óvarlega er farið . Texti frá bækling " Veiði á Skagaheiði " Útgefandi : Róbert Freyr Gunnarsson , Skagaströnd 2012 Ritstjórn : Sigurður SigurðarsonRáðgjöf og aðstoð : Ingibergur Guðmundsson , Magnús B. Jónsson , Bjarni Jónsson Topphús.is Jón Garðar Sveinsson Strandgata Hafnarhúsi 545 Skagaströnd Sími 894 8288